cyanic-selkie/wikianc huggingface dataset:
עורק מתלה המעי התחתון
מבנים סמוכים
עורק מתלה המעי התחתון מלווה לאורך מהלכו בווריד מתלה המעי התחתון, המתנקז אל וריד הטחול.
התפתחות עוברית
עורק מתלה המעי התחתון מספק דם למבנים שהתפתחו בעובר מהמעי האחורי.
מחלקת טיסה
מחלקה ראשונה
המחלקה הראשונה ממוקמת בדרך כלל בקדמת המטוס, ובמטוסי בואינג 747 נהוג היה בעבר למקמה במפלס העליון. מספר המושבים במחלקה מוגבל ל-16 לכל היותר, ובדרך כלל אף פחות, ואלה מוקפים לעיתים במחיצה המגנה על פרטיות הנוסע. המושבים עשויים להפוך למיטות מאוזנות והמרחקים ביניהם עשויים להגיע למטר וחצי ואף לשני מטרים. המחלקה אינה מופעלת בדרך כלל בטיסות קצרות, והיא מוגבלת לטיסות בין-יבשתיות במטוסים רחבי גוף. כיום בקומה העליונה במטוסי הבואינג 747 ממוקמת מחלקת עסקים, לעיתים ממוקמת מחלקת תיירים.
נחל קדרון
תוואי הזרימה
בקניון העליון של הנחל נמצא מנזר מר סבא, ושרידים של עוד שני אתרי נזירות: מנזר תיאודוסיוס וסנטה סופיה. מערות קרסטיות רבות בנחל, שימשו ככוכי התבודדות לנזירי האזור, וחלקן עדיין משמש למטרה זו.
נחל קדרון וירושלים
בירמיהו מוזכר נחל קדרון כאחד הגבולות שמסמלים את בניין העיר ירושלים באחרית הימים.
ארנסט בווין
בווין ופתרון בעיית ארץ ישראל
כאשר עלה הלייבור לשלטון ביולי 1945, קיוו ראשי המוסדות היהודיים שבווין יבטל את חוקי הספר הלבן, אך לא כך היה. תפיסתו את בעיית ניצולי השואה הייתה, שעליהם להשתקם באירופה כחלק מהמאמץ השיקומי הכולל של יבשת זו: "אם היהודים אינם יכולים אפילו כיום לחזור ולהתיישב בבתיהם באירופה, לשם מה נלחמנו שש שנים?". בשלהי שנת 1945 הקים בווין את הוועדה האנגלו-אמריקנית. ב-13 בנובמבר 1945 הודיע על כך בבית הנבחרים. לאחר שמסר את הודעתו, אמר במסיבת עיתונאים שאם היהודים יתעקשו על עלייה לארץ ישראל זה יעורר תחושות אנטישמיות נגדם: "אם היהודים... רוצים להשיג יותר מדי בלא להמתין בתור כמו כולם, הם מסתכנים בתגובה אנטישמית נוספת". חיים ויצמן הגיב מיד על דבריו: "הדברים גסים, וולגריים ואנטישמיים, אך אני מניח שזה טבעו של הג'נטלמן הנכבד הזה". ב-28 בנובמבר הגיב דוד בן-גוריון בנאום "תשובה לבווין": "עוד ששת המיליונים של מתינו באירופה מוטלים לפנינו, וכבר ניגר דמנו מחדש כאן על אדמת־המולדת... הנשפך בידי עושי־דברו של בווין וחבריו". בווין התכחש למחויבות הממשלה הבריטית להצהרת בלפור, סירב בעקשנות להתיר עליית יהודים לארץ ישראל ואף הכריז שלמדינות ערב יש חלק בהחלטות על גורל ארץ ישראל.
לאחר הקמת מדינת ישראל, ולאחר שמלחמת העצמאות הראתה את היותה עובדה קיימת, הפגין בווין פרגמטיות, עת הכירה בריטניה בישראל, ומכאן ואילך קיימה איתה יחסים תקינים.
קרב אל-מנצורה (1250)
קרב ראשון
ב-8 בפברואר 1250 חצה חלק מהצבא הצלבני את הערוץ. המעבר נעשה על ידי גדוד של פרשים טמפלרים, גדודים של אבירים וקשתים עם רובה קשת בפיקודו של רוברט, רוזן ארטואה (Count of Artois), - אחיו של מלך צרפת - ומאחור התקדם כוח פרשים בפיקודו של לואי התשיעי, מלך צרפת.
במחנה - על הגדה הצפונית - נותרו כל החיילים הרגלים - שלא יכלו לחצות את הנהר וחיכו להשלמת בניית גשר סירות וגדוד פרשים בפיקודו של דוכס בורגונדי.
הקרב בתוך מנצורה
בתוך העיר גופה תפס גדוד ממלוכים אלבחריה אלצאלחיה, בפיקוד ביברס, אז ידוע בשם אל-בונדקדארי, עמדות בתוך הסמטאות הצרות ותוקף את הכוח הצלבני. על פי ההיסטוריון המוסלמי קאסם המצוטט במאמר בוויקיפדיה האנגלית מונה ביברס להגן על אל-מנצורה ועל פי פקודתו נפתחו שערי העיר על מנת לפתות את הצלבנים אל תוך המלכודת.
על פי ההיסטוריון מתיה פאריס מהקרב שרדו שני אבירים טמפלרים, אביר הוספיטלרי אחד וחייל "עלוב" נוסף.
חלקו של רוברט מארטואה הוצג בכרוניקה הצרפתית של התקופה כהקרבה עילאית המסמלת את התפקיד של האומה הצרפתית כשבט יהודה החדש - המוביל באמונה ודוגמה להתנהגות נוצרית, אומה הרואה עצמה כנציגי ההשגחה האלוהית.
קרב שני
במשך חודשיים חנה הצבא הצלבני במנצורה, מבלי נכונות לסגת ולוותר על ההישגים המפוקפקים שנרכשו בקורבנות רבים ביום הקרב 8 בפברואר - יום ה"ניצחון" במנצורה בעוד כוחותיו הולכים וכלים, האספקה אוזלת ומגפות פושטות במחנה כתוצאה מחשיפה לגופות הרקובות והמים המזוהמים.
קרל הארבעה עשר, מלך שוודיה
קרל הארבעה עשר, נקרא גם יוהאן השלישי או קרל יוהאן (בשוודית ובנורווגית: Karl Johan; 26 בינואר 1763 – 8 במרץ 1844) היה מלך שוודיה (כקרל הארבעה עשר יוהאן) ומלך נורווגיה (כקרל השלישי יוהאן) מ-1818 ועד מותו וכיהן דה פקטו כעוצר וכראש המדינה מ-1810 ועד 1818. עם כניסתו למשפחת המלוכה השוודית, הוא נקרא גם הנסיך הריבון של פונטקורבו בדרום-מרכז איטליה מ-1806 ועד 1810 (תואר שנוצר על ידי נפוליאון ב-1806), אך לאחר מכן חדל להשתמש בתואר זה.
מלך שוודיה ונורווגיה
ההתנגדות לשלטונו הגיעה לשיאה בשנות השלושים של המאה ה-19 עד כדי דרישות להתפטרותו. קרל יוהאן שרד את הלחצים הללו ובפברואר 1843 הוא חגג את יובל הכסף שלו בהתלהבות רבה. קרל יוהאן מלך על שוודיה ונורווגיה מ-1818 ועד למותו ב-1844.
בית ספר
ילדים מתחילים את לימודיהם בבית ספר יסודי בגיל 7-5, בהתאם לנהוג בכל מדינה. ברוב המדינות הילדים הצעירים הולכים לגן ילדים לפני בואם לבית הספר.
בית הספר במדינת ישראל
בחינוך החרדי בישראל מקובל שהבנים לומדים בבית הספר או בתלמודי תורה עד כיתה ח' ולאחר מכן ממשיכים לישיבות תיכוניות או לישיבות קטנות.
נכון ל-2020, יש בישראל כ-5208 בתי ספר.
רוברט הנרי לינדזי
חיים אישיים
לינדזי נפטר בברוקוויל ב-19 במרץ 1938.
להעיר את המלכה
עלילה
עבדול כרים, פקיד כלא צעיר מאגרה שבהודו, מקבל הוראה לנסוע לאנגליה לרגל חגיגות היובל למלוכת המלכה בשנת 1887 (ארבע שנים לאחר מותו של ג'ון בראון בסרט גברת בראון) כדי לתת לה סמל של הערכה מהודו. המלכה מגלה בעבדול קרים עניין הולך וגובר ובהמשך מתפתחת ביניהם מערכת יחסים ידידותית במהלכה המלכה מקדמת אותו, שומרת על מעמדו וממנה אותו ל-Munshi (מונשי, מורה) שלה. הוא הופך לאיש סודה של המלכה ובמובנים רבים האדם הקרוב לה ביותר עלי אדמות.
ג'וזף שוסטר
ביוגרפיה
יוסף שוסטר נולד ב-1905 באיסטנבול שבטורקיה, ובגיל שלוש שב עם משפחתו לרוסיה. הוא היה ילד פלא, והרבה להופיע עוד בטרם מלאו לו עשר. בגיל עשר שמע אותו אלכסנדר גלאזונוב, ובהשפעתו קיבל מלגה ללימודים בקונסרבטוריון למוזיקה של סנקט פטרבורג והחל ללמוד בו נגינה בצ'לו. בזמן המהפכה הרוסית נמלטה משפחתו לברלין, שם המשיך בלימודיו אצל הוגו בקר בבית הספר הגבוה למוזיקה של ברלין. בגיל 17 קיבל שוסטר את משרת הצ'לן הראשון והסולן בתזמורת הפילהרמונית של ברלין בניצוח וילהלם פורטוונגלר, והיה לנגן הצעיר ביותר שכיהן במשרה זו מאז ומעולם. הוא נשאר עם הפילהרמונית של ברלין עד 1934, לאחר עליית הנאצים לשלטון, אז עבר לניו יורק.
שוסטר ערך אין ספור הקלטות של סונאטות ושל קונצ'רטי עם תזמורות נודעות ואף הופיע בתוכניות רדיו וטלוויזיה במשך כל שנות הקריירה שלו. הוא ערך תשעה מסעות קונצרטים, שזכו להצלחה כבירה, ברחבי אירופה, במרכז אמריקה, בדרום אמריקה ובאסיה. שוסטר הופיע כסולן עם מנצחי ידועי-שם כמו ארטורו טוסקניני, ברונו ולטר, דימיטרי מיטרופולוס, ארטור רודז'ינסקי, גאורג שולטי, רפאל קובליק, וילהלם פורטוונגלר, ליאונרד ברנשטיין, אויגן יוכום, הרברט פון קאראיין, זובין מהטה, ועוד רבים אחרים.
H-II B (משגר לוויינים)
היסטוריית שיגורים
כל השיגורים בוצעו מכן השיגור LC-Y2 במרכז החלל טנגשימה. תאריכי השיגור מפורטים ב־UTC.
ודרך אין אחרת
תהליך כתיבת הספר
מתוך הלוחמים נבחרו 17, שעליהם נכתב פרק של סיפור חייהם.
קרבות שנזכרו בפרק על לוחמים קיבלו הרחבה – כגון שיירת הל"ה, דרך בורמה, קרבות לטרון.
שער א' – בטרם מדינה
3. כרוזים על הקירות – סיפורם של מאיר סודרי ולוחמי המחתרות בירושלים.
שער ג' – על חומותייך
15. מאושוויץ לפלמ"ח – סיפורם של יצחק רוט ולוחמי הגח"ל.
שער ד' – אויב בשער
17. עד הלום! – סיפורם של יצחק פונדק ולוחמי החזית הדרומית.
חנן רובין
חייו
בתו יעלה נישאה לח"כ לשעבר אלעזר גרנות, אף הוא איש מפ"ם.
אלמנה שחורה (להקה)
שם הלהקה
אלמנה שחורה קיבלה את שמה מגיטריסט הלהקה, אלי זולטא, כשהוקמה. פרט לזולטא השתתפו בה: אסי חסון (שירה), אבי מועלם (בס), אדוש (קלידים), והמתופף איציק עובדיה.
ישי לוי
השנים 2004–2006
במהלך שהותו של לוי במאסר, להקת "אתניקס" הגיעה אליו במיוחד על מנת להקליט אותו לשיר "תרקדי" יחד עם צמד ההיפ הופ "חיילי הנקמה", להם הפיקו אלבום שיצא בתחילת 2004.
האלבום "ריקוד רומנטי" (2008)
לוי שוב ניסה לחזור למוטב ולהשקיע בקריירה שלו. באמצע 2007 הוא הוציא סינגל ראשון מתוך אלבום החדש, "רוצה אותך" (מילים ולחן': אסף לביא צנעני, עיבוד: רביב בן מנחם). השיר זכה להצלחה בינונית, אולם הסינגל שיצא אחריו, "ריקוד רומנטי" (מילים: ניסים מרי, לחן ועיבוד: רביב בן מנחם), החזיר אותו שוב לתודעה. השיר, בעיבוד שכולל אלמנטים ספרדיים-ערביים, זכה להצלחה רבה, והפך ללהיט הורדות וריגנטונים (במיוחד בסלולר). השיר אף הגיע למקום השני במצעד הפזמונים של רשת ג' תשס"ח (2008). אחריו יצא השיר "אישה נאמנה" (מ' ול': זאב נחמה, ע': יורם פויזנר), עם אלמנטים של רוק, שזכה אף הוא להצלחה ניכרת, והגיע למקום ה-9 במצעד הפזמונים של רשת ג' באותה שנה. האלבום המלא "ריקוד רומנטי" יצא באפריל 2008, והחזיר את הזמר הוותיק למרכז המפה בז'אנר הים תיכוני-מזרחי. מלבד שני שירים, רביב בן מנחם ביצע את כל העיבודים באלבום. קרדיטים לנגנים לא צוינו, אך היו אלה בין השאר: רביב בן מנחם בקלידים, תכנותים, סמפולים וקולות, אריק כהן בגיטרות ויניב לוגסי בדרבוקה. בעקבות ההצלחה הגדולה של ריקוד רומנטי – השיר והאלבום כולו, יצא לוי בסבב הופעות פתוחות לקהל הרחב.
האלבום "את" (2012)
ב-11 בדצמבר 2012 הוציא ישי את האלבום "השירים שאהבתי", שכולל 11 מחרוזות עם שירים מזרחיים נוסטלגיים שאותם אהב ועליהם גדל. את המחרוזות עיבד גדי בן-מנחם.
האלבום "עוד היום" (2014)
ב-11 בנובמבר 2014 הוציא לוי את האלבום "עוד היום". האלבום עשוי בצורה מפולחת ומשלב מגוון סגנונות. הוא כולל 17 שירים ובלטו מתוכו השירים: "רק אתמול", "ביקשתי", "בראשית ברא אלוהים אותך", "שחקנית" ועוד. את כל שירי האלבום עיבד והפיק מוזיקלית יעקב למאי.
האלבום "שועל קרבות" (2018) עד היום
במרץ 2019 הוציא דואט שני עם בנו שיר - "משהו טוב" למילים ולחן של רותם כהן ואבי אוחיון, ובעיבוד והפקה מוזיקלית של יעקב למאי. הדואט זכה להצלחה והפך לשיר המושמע ביותר בתחנות הרדיו בשבועות שאחרי יציאתו. ביולי 2019 הוציא דואט נוסף, הפעם עם הזמר והיוצר סגיב כהן "על גג העולם". את מילות השיר כתבה שחף וולמן, הלחין סגיב כהן, והפיק מוזיקלית תמיר צור.
באפריל 2021 בעקבות יום הזיכרון לחללי מערכות ישראל ביצע את השיר "אתה פה" לזכרו של סרן נתן כהן שנהרג במבצע צוק איתן. את השיר עיבד והפיק מוזיקלית דודו קומה.
ביוני 2022 הוציא את השיר "אמא" שכתב שאול דור והלחין טל שגב לעיבוד של דוד קריבושי.
תכלת (כתב עת)
על כתב העת
"תכלת" תיאר את עצמו כ"במה לחשיבה מקורית בעניינים הנוגעים לעם היהודי ולמדינת ישראל" ואפיין את כותביו כ"מגוון רחב של כותבים צעירים ומנוסים, המאוחדים במחויבותם לביסוסה של מדינת ישראל כמדינה חזקה, יהודית וחופשית, ולקיומה של מסורת יהודית עשירה ומשגשגת."
ב-2011 יצא לאור בהוצאת כנרת הספר "חקירות ודרישות", שאיגד בתוכו מבחר מאמרים בנושאים שונים מבין גליונות "תכלת".
מומנט התמד פולרי של השטח
מומנט התמד (אינרציה) פולרי בחתך עגול
מומנט האינרציה הפולרי J למוט עגול בקוטר d:
רקטת מגנטו-פלזמה בעלת מתקף סגולי משתנה
הרקטה מכונה לעיתים מדחף פלזמי אלקטרו-תרמי או רקטת מגנטו-פלזמה אלקטרו-תרמית.
השיטה של חימום הפלזמה המשמשת ב-VASIMR פותחה במקור כתוצאה ממחקר להיתוך גרעיני. מדחף ה-VASIMR נועד לגשר על הפער בין מדחף בעל דחף גבוה ומתקף סגולי נמוך, לבין מדחף בעל דחף נמוך ומתקף סגולי גבוה. מדחף ה-VASIM מסוגל לתפקד בכל אחד מהמצבים. המדען האמריקאי פרנקלין צ'אנג-דיאז, אסטרונאוט נאס"א לשעבר, המציא את המושג VASIMR ועובד על פיתוחו מאז 1979. יחידות VASIMR לפיתוח ובדיקה מורכבות על ידי חברת הרקטות אד אסטרה (Ad Astra Rocket Company או AARC), שבסיסה בעיר יוסטון, טקסס, ארצות הברית.
סטניסלב פטרוב
תגובות בעולם
אולג קלוגין, שהיה ראש זרוע הריגול הנגדי הזר של הק.ג.ב., ומשכך הכיר היטב את מנהיג ברית המועצות יורי אנדרופוב (שהיה בעבר ראש הק.ג.ב.), ציין כי אנדרופוב רחש אי־אמון עמוק כלפי הממשל האמריקאי. לדעתו של קלוגין, במקרה שפטרוב היה טוען כי מדובר בהתרעת־אמת, סביר כי הממשל הרוסי היה רואה בכך התגרות, ולכאורה היה מנסה למהר ולתקוף על מנת להקדים את המתקפה האמריקאית.
דב אהרונוב
דב אהרונוב (נולד ב-9 בפברואר 1938) הוא מתמטיקאי ישראלי ופרופסור אמריטוס בפקולטה למתמטיקה בטכניון. תחום מחקריו הוא אנליזה מרוכבת, הכולל את תורת הפונקציות הגאומטריות (geometric function theory), משוואות דיפרנציאליות רגילות, מערכות דינמיות, "אריזה של "עיגולים" (כדורים במספר ממדים) "The Schwazian derivative and univalent functions"ותחומי אינטגרציה (quadrature domains), שבה היה מפורצי התחום.
אודות
בהנחייתו של פרופ' אהרונוב סיימו לימידי דוקטורט: וכן סטודנטים לתואר שני:
פייטרו לוקטלי
חייו
יצירותיו של לוקטלי נכתבו בעיקר לכינור. יצירתו החשובה ביותר היא כנראה "אמנות הכינור", אופוס 3, קובץ של שנים-עשר קונצ'רטי לכלי זה, הכוללים עשרים וארבעה קפריצ'י קשים לביצוע מבחינה טכנית - הם יכולים לשמש כקדנצות מורחבות, אבל כיום נהוג לנגן אותם בנפרד מן הקונצ'רטי.
לוקטלי כתב גם סונאטות לכינור ולבסו קונטינואו, (אופוס 6, וחלק מאופוס 8), טריו סונאטות, (אופוס 5 וחלק מאופוס 8), קונצ'רטי גרוסי (אופוס 1 ו-7) וקובץ סונאטות לחליל ולבאסו קונטינואו (אופוס 2), שבמבנה שלהן מופיעים מאפיינים, שיתרמו בשנים הבאות לגיבוש צורת הסונאטה. כן ניכרת בהם תזוזה לעבר סגנון הגאלאנט בשפע הקישוטים, הסינקופות והמקצבים המשתנים במלודיה. גם סדרת דואטים לשני חלילים יוחסה לו בטעות. מקובל היום לנגן סונאטה שלו לצ'לו (שהיא עיבוד מהמאה ה-19 לפרקים מסונאטות שונות שלו לכינור ולבאסו קונטינואו עבור צ'לו ופסנתר). ביצירותיו המוקדמות ניכרת השפעת קורלי, ואילו היצירות המאוחרות קרובות יותר לויולדי בסגנונן. בקונצ'רטי גרוסי אופוס 1 בולט הקונטרפונקט בחיוניותו ומרחיק מעבר לדגם של קורלי אל מסורת הקונטרפונקט הרומאית. החומרה המייחדת קונצ'רטי אלה נעלמת ברבים מן הקונצ'רטי אופוס 4 ו-7, שבהם ניכרת נטייה ברורה לקונצ'רטו סולו. בסונאטות לכינור אופוס 6 ו-8 מגיע לוקטלי אל פסגת יצירתו, במיזוג בעל אופי אישי ביותר של כשרונותיו הווירטואוזיים ככנר עם יכולותיו כמלחין, שהציג את המגמות המתקדמות ביותר בסגנון התקופה.
מצעד אלבומי הפופ הלטיניים
האלבומים הנמכרים ביותר בכל שנה
Fijación Oral, Vol. 1 של הזמרת-יוצרת הקולומביאנית שאקירה היה אלבום הפופ הלטיני הנמכר ביותר בשנות ה-90 של המאה ה-20.
פיט מונדריאן
רקע על האמן ורעיונותיו
הוא התוודע לתנועה התיאוסופית, והושפע מהסופר סְכוּנמָאקֶרְס (Schoenmaekers) ומספרו "דמותו החדשה של העולם" (Het nieuwe Wereldbeeld), וכן מכתביו של האנתרופוסוף רודולף שטיינר. הוא מצא בתאוסופיה ממדים חדשים של הבנה.
המשך דרכו
מונדריאן נהג לעבוד בדירות סטודיו בפריז, לונדון ומנהטן. בסוף שנת 1943 רכש סטודיו חדש במנהטן, ברחוב 59, עליו אמר שהוא החלל המושלם ליצירותיו. לאחר מספר חודשים לקה מונדריאן בדלקת ריאות ומת.
תצורת צ'ינלה
תיאור כללי
האורוגנזה הסונומית (Sonoma orogeny) שהתרחשה במעבר בין הפרם לטריאס (לפני כ-250 מיליון שנים) גרמה להתרוממות הרי סונומה (Sonoma Mountains) במרכז נבדה של ימינו וליצירת ים רדוד ממערב להם. ממזרח להם היה אגן השקעה יבשתי שבו נוצרה תצורת צ'ינלה, הבנויה בעיקר מאבני חול, פצלים ולעיתים אבן גיר ששקעה במים מתוקים. משקעים אלו הושקעו בנהרות ובמישורי ההצפה הנלווים להם או באגמים, ביצות ודלתאות של נהרות. קונגלומרט שינארמפ, הפרט התחתון ביותר (בדרך כלל) בתצורת צ'ינלה בנוי מחצץ ואבני חול גסות והושקע בעמקי נהרות קדומים גדולים שחרצו ערוצים בתוך תצורת מואנקופי שמתחתם, תוך יצירת מערכת נהרות שכיוונה צפון מערב המכונה נהר צ'ינלה (Chinle River). מקורותיו של נהר זה היו ככל הנראה ברכס התרוממות אמרילו-ויצ'יטה (Amarillo-Wichita Uplift) בצפון מערב טקסס. הנהר זרם בצפון ניו מקסיקו בין התרוממות פדרנל (Pedernal Uplift) בדרום והתרוממות אנקומפגרה (Uncompahgre Uplift) בצפון ולבסוף נשפך לאגן הימי בצפון נבדה. מערכת נהרות גדולה זו התקיימה ככל הנראה לאורך כל תקופת היווצרות תצורת צ'ינלה.
מאובנים
תצורת צ'ינלה עשירה מאוד במאובנים של חולייתנים. זו התצורה העתיקה ביותר באמריקה הצפונית המכילה מאובנים של דינוזאורים אמיתיים (לדוגמה, הסוג צלופיזיס כמו בגוסט רנץ' (Ghost Ranch – "חוות הרפאים") בצפון ניו מקסיקו שבה התגלו במחצבה ב-1947 אלפי מאובנים של צלופיזיס), נוסף למספר רב של מיני תרופודים, זאורופודים ובעלי אגן דמוי עוף כמו Krzyzanowskisaurus. כמו כן מיני אטוזאורים, דו-חיים, דמויי ארכוזאורים וארכוזאורים, דיצינודונטים, דמויי-תנינאים פרימיטיביים ופייטוזאוריים. כמו כן נמצאו שרידים של כליל גרמיים, דגי ריאות כמו ארגנודוס ודמויי כריש כמו קסנקנתוס וליסודוס וכן סוגי חסרי חוליות מאובנים הכוללים חלזונות, צדפות וצדפונאים.
מכונית חשמלית
מכוניות חשמליות יכולות להטען בתחנות טעינה ציבוריות או בעמדות טעינה ביתיות.
אחמד קריע
ביוגרפיה
עם גירוש אש"ף מלבנון עבר עם הנהגת הארגון לתוניס, ועם הסתלקותם מהבימה של חברי הנהגה בכירים ממנו התבלט ונבחר לוועד הפועל של אש"ף ב-1988. בשנת 1992 השתתף בשיחות הרב צדדיות בעקבות ועידת מדריד.
אבו עלאא סבל מבעיות לב מתמשכות: עבר התקף לב בספטמבר 1995, ניתוח לפתיחת חסימה בעורק כלילי ב־2002 ואושפז בספטמבר 2002 בעקבות תעוקת חזה.
ג'ון קאזאלה
ביוגרפיה
תפקיד הבכורה של קאזאלה בקולנוע היה, כאמור, בסרט הסנדק (1972), לצד חברו הוותיק אל פצ'ינו. פרנסיס פורד קופולה שהתרשם מאוד ממשחקו של קאזאלה, הרחיב את תפקידו בסרט הסנדק חלק שני שהוקרן לראשונה בשנת 1974. דמותו של פרדו קיבלה עומק, נוכחות, וממד טראגי שלא היו לה בסרט הראשון. גם משחקו בסרט זה זכה לשבחים מרובים.
בניטו חוארס
חייו
כשהגיע חוארס לבגרות, לקח אותו כומר פרנציסקני בשם אנטוניו סלנואבה (Antonio Salanueva) תחת חסותו והעסיק אותו כעוזרו לכריכת ספרים. סלנואבה התרשם מאוד מיכולותיו האינטלקטואליות של חוארס, יכולת הלמידה המהירה שלו וחוכמתו. לימים עזר לו סלנואבה להתקבל לסמינר העירוני באואחאקה.
קריירה פוליטית
ב-1835 הוסמך חוארס כעורך דין, וב-1842 מונה להיות שופט. בין השנים 1847–1853 שימש חוארס כמושל מדינת אואחאקה, כאשר חלק מהזמן בילה חוארס בגלות בניו אורלינס, לואיזיאנה, בשל דעותיו הליברליות והתנגדותו העיקשת לשליט מקסיקו באותם ימים, הדיקטטור אנטוניו לופס דה סנטה אנה. בגלות הועסק חוארס בבית חרושת לסיגרים, עד שנקרא ב-1854 לסייע בהנהגתה של תוכנית איוטלה (Plan de Ayutla), תוכנית ליברלית-מהפכנית להדחתו של הרודן. הצלחתה של תוכנית איוטלה, שנחתמה בעיירה איוטלה שבמדינת גררו, באה לידי ביטוי לא רק בהדחתו של סנטה אנה מכס השלטון, אלא גם סללה את הדרך לפריצתה של מלחמת הרפורמה (Guerra de la Reforma) בשנים 1856–1861. מלחמה זו הביאה בסופו של דבר לכינונה של חוקה חדשה וליברלית יותר במקסיקו, המכונה חוקת 1857.
השמרנים, יריביהם הפוליטיים של התנועה הליברלית של חוארס, לא ויתרו והמשיכו להילחם על האידאולוגיה השמרנית שלהם, במה שמכונה במקסיקו "מלחמת הרפורמה". הקונסרבטיביים נהנו מתמיכת הצבא ומתמיכת הכמורה הקתולית במדינה. ב-1859 נעצר חוארס, אך הצליח לברוח על מנת להנהיג את המאבק לרפורמה ליברלית ממדינת קרטרו ומאוחר יותר ממדינת וראקרוס. היתרון היה של השמרנים, והליברלים נחשבו כ"מורדים" השואפים להחיל רפורמה ליברלית חדשה המבוססת על החוקה של 1857. ב-1860 הפכו הליברלים את הקערה על פיה והתקדמו לכיוון מקסיקו סיטי. הם כבשו אותה מחדש בינואר 1861, וחוארס נבחר לכהן כנשיא מקסיקו.
בשלהי 1866, בשל לחצים פנימיים והאיום המתגבש והולך מצד פרוסיה באירופה, החלו החיילים הצרפתים לסגת ממקסיקו בהדרגה. ב-1867 הביסו המורדים הרפובליקנים בהנהגת חוארס את כוחותיו האחרונים של מקסימיליאן, וזה האחרון נידון למוות במשפט צבאי. למרות בקשותיה של הקהילה הבינלאומית, סירב חוארס להמתיק את עונשו של הקיסר המובס. ב-19 ביוני הוצא מקסימיליאן להורג בידי כיתת יורים, וגופתו נחנטה והוצגה לראווה במקסיקו בטרם הובאה לאירופה לקבורה.
אלפרד זאלווכטר
אלפרד זאלווכטר (בגרמנית: Alfred Saalwächter; 10 בינואר 1883 – 6 בדצמבר 1945) היה אדמירל גרמני במלחמת העולם השנייה.
הרי פיליש
השם
השם פיליש בא ממילה הונגרית שמשמעותה היא "טונסורה" (תספורת נזירים שבאמצעה קרחת), שם זה מתייחס למראה הקרח של ההר. מקור המילה ההונגרית הוא סלאבי (משמעות המילה פלש Pleš בשפות סלובקית וצ'כית, הוט "קרחת").
סאלח סלים (כדורגלן)
משפחה
סלים נולד ב-1930 בקהיר. אביו, מוחמד סלים, היה רופא. היו לו שני אחים קטנים, עבדל וואהאב וטארק סלים. כמו כן, היו לו גם שני בנים, חאלם והישאם סלים, שהוא שחקן קולנוע מצרי מפורסם.
יעל קרוון
יעל קרוון (נולדה ב-8 בינואר 1974) היא שחקנית, רקדנית, מדבבת, זמרת ומנחת תוכניות ילדים ישראלית.
בתיאטרון
לאחר השירות הצבאי עזבה את ישראל ועברה לגור בלונדון, אחר כך למדה תיאטרון פיזי בבית הספר למשחק של פיליפ גולייה בפריז (École Philippe Gaulier) ובבית הספר של קבוצת התיאטרון הפיזי הרוסית Derevo, ובקורסים רבים נוספים ברחבי אירופה, ניו יורק, ברזיל ויפן.
ב-1998 החלה קרוון מחקר מעמיק של אמנות הבמה היפנית בוטו, ולשם כך בילתה זמן רב ביפן לצד המאסטרים העכשוויים.
ב-2006 זכתה במקום השני בפסטיבל הישראלי תיאטרונטו על הופעתה במחזה שכתבה יחד עם נעמי סילמן "הדרך הביתה". המחזה שוזר סיפורי אגדות עם שהמכנה המשותף ביניהן הוא מסע חיפוש עצמאי, הוא נכתב בהשראת ספרה של קלריסה פינקולה אסטס "רצות עם זאבים". המחזה עלה אחר כך גם בתיאטרון תמונע.
שנדור פטפי
הנצחה
כיום ניתן למצוא רחוב או כיכר פטפי בכל עיר או עיירה בהונגריה, ובדרך כלל לפחות פסל אחד שלו בכל יישוב הונגרי. בבודפשט לבדה ישנם גשר (גשר פטפי), אחד עשר רחובות וארבע כיכרות הנושאים את שמו. כמו כן קרוי על שמו האסטרואיד 4483 Petöfi.
אמיתי נאמן
ביוגרפיה
"בת יפתח" ( עמנואל זמיר ), "ניגון עתיק" ( מיכאל קשטן ), "מזרה ישראל" ( מן המקורות ) ועוד.
בשנת 1982 שכל נאמן את בנו, עדי נאמן, שהיה שחקן, זמר ומלחין. עדי, שבזמן פטירתו היה מפקד אחד הצוותים של מקהלת צה"ל, גילם את דמותו של עוזי בסרטו של יצחק (צפל) ישורון "נועה בת 17".
אוף ברודוויי
השימוש במושג, שבתחילה שימש לתיאור תיאטרון שוליים אך התמסד עם הזמן, הביא ליצירת מושג נוסף – "אוף אוף ברודוויי", המתאר העלאת מחזות בתיאטראות פחות ממוסדים אף מתיאטראות "אוף ברודוויי".
האסכולה המאלכית
האסכולה המַאלִכִּית או המד'הב המאלכי (ערבית: مالكي) היא אחת מארבע האסכולות הפרשניות של חוקי הדת באסלאם הסוני.
אימרה טרנצ'ני-ולדאפפל
אימרה טרנצ'ני-ולדאפפל (בהונגרית: Trencsényi-Waldapfel Imre; בודפשט, 16 ביוני 1908 – בודפשט, 2 ביוני 1970) היה פילולוג קלאסי יהודי-הונגרי, היסטוריון ספרות, היסטוריון דת, פרופסור באוניברסיטה, מתרגם, חבר נספח (1949) וחבר קבוע (1950) של האקדמיה ההונגרית למדעים. תחומי המחקר שלו היו היסטוריה ספרותית עתיקה, היסטוריה דתית, היסטוריה ספרותית הונגרית והומניזם.
אפיק ניסים
קריירה
לקראת עונת 2020/21 חתם במכבי רחובות מהליגה הארצית, בעונתו הראשונה בקבוצה סיימה הקבוצה במקום ה-2. בעונת 2021/22 המשיך בקבוצה והיה שותף לזכייה באליפות הליגה הארצית ולהעפלתה לליגה הלאומית.
אפיטרוכואיד
אפיטרוכואיד היא צורה גאומטרית הנוצרת על ידי נקודה על גבי מעגל הסובב (ללא החלקה) סביב מעגל אחר. בשעה שהפרמטרים הנכללים במשוואה הם R המהווה את רדיוס המעגל החוסם; r, המהווה את רדיוס המעגל התוחם ו- d המהווה את המרחק מנקודה o במרכז התחום אל "הנקודה הצובעת".
הפונקציה המתארת צורה זו היא:
Carry Me
וידאו קליפ
הווידאו קליפ, שהופק על ידי Savage Isle Productions וקייגו, יצא ב-5 באוקטובר 2016, בערוץ ה-Vevo הרשמי של קייגו. בווידאו קליפ, ניתן לראות את קיגו יוצא עם חברים לחופשה, והוא מכיל סצנות על יאכטה, בצילומי פסטיבל וליד בריכה. נכון לאוקטובר 2021, הווידאו קליפ נצפה למעלה מ-22 מיליון פעמים.
אנה מניאני
"רומא עיר פרזות"
ב-1951 כיכבה בסרטו של לוקינו ויסקונטי, "בתי היפהפייה" (Bellissima) בתפקיד אם המנסה בכל כוחה להכניס את בתה הצעירה לעולם הקולנוע של אולפני צ'ינצ'יטה, ב-1952 שיתפה פעולה עם בעלה לשעבר, הבמאי גופרדו אלסנדריני, שהיה בעל נטיות שמאלניות מובהקות, בסרט "החולצות האדומות", שעסק במלחמת העצמאות של איטליה ובו גילמה מניאני את דמותה של אניטה, אשתו של ג'וזפה גריבלדי..
סוף הקריירה
ב-1973 נפטרה מניאני כתוצאה ממחלת סרטן הלבלב. עם רב השתתף בהלווייתה ברומא והיא נקברה באחוזת הקבר של משפחתו של רוברטו רוסליני.
יהדות כורדיסטן
תקופת המנדט הבריטי בעיראק
המנדט הבריטי בעיראק השפיע על חיי יהודי כורדיסטן, שכ-50% מהם חיו בשטח עיראק. לאחר תחילתו של המנדט הבריטי גברה הצמיחה הכלכלית. צמיחה זו גרמה לשינויים במעמדות הכלכליים-חברתיים, בעיקר לעלייה במעמד הבורגנות ובמעמד הגבוה. בתקופת הכיבוש הצבאי הבריטי נהנו יהודי עיראק משוויון מלא, וחלק אף קבלו עבודות במנהל הבריטי. גם מן הבחינה הפוליטית השתפר מעמדם של היהודים, רבים קבלו עמדות מנהליות בשלטון הבריטי המקומי ונהנו מן ההשפעה שהגיעה איתן.
דהוכ
עיר במחוז באותו שם בכורדיסטן העיראקית. היחסים בין היהודים לבין התושבים המקומיים היו בדרך כלל טובים, אולם לאחר הקמת המדינה יחס הכורדים אל היהודים הורע, משום שנתפשו כציונים והיהודים החלו למכור את נכסיהם. בשנת 1947 חיו כ-170 משפחות יהודיות ועלו לארץ ישראל בין השנים 1950–1951.
בוכאן
יישובים עירוניים על גבול איראן.בני קהילה זאת עלו בגל העלייה הגדול בשנות ה-50 של המאה ה-20, בהנהגת המנהיג הרוחני של כורדיסטן האיראנית, החכם שמואל ברוכים.
מכינה קדם-צבאית חנתון
מכינה קדם-צבאית חנתון היא מכינה קדם-צבאית הממוקמת בחנתון אשר בגליל התחתון שהוקמה בשנת 2012. המכינה היא מעורבת בין דתיים לחילונים, וערכיה מושפעים מן היהדות הקונסרבטיבית. ראש המכינה הוא הרב יואב אנדי. מנהל המכינה הוא גד ספקטור. המכינה מופעלת על ידי המרכז החינוכי בחנתון.
סויוז T-2
סויוז T-2 (ברוסית: Союз Т-2) הייתה חללית מסדרת סויוז שהמריאה ב-5 ביוני 1980 מקוסמודרום בייקונור שבקזחסטן כשעל סיפונה זוג קוסמונאוטים: יורי מלישב וולדימיר אקסיונוב. המטרה העיקרית של הטיסה היה לבחון דגם חדש של החללית סויוז-T. החללית הייתה צריכה לעגון בתחנת חלל סאליוט 6 ולהביא משלחת ביקור השישית. העגינה בוצעה ב-6 ביוני לתא העגינה האחורי. לאחר כשל במערכת העגינה שלא אפשרה לחללית סויוז 33 לעגון פעלו המהנדסים הסובייטים לתיקון התקלה. בעקבות כך בחלליות מדגם סויוז-T הותקנה מערכת מחשוב חדשה. גם בטיסה זו המערכת הממוחשבת נכשלה והקוסמונאוטים היו צריכים לסיים את השלבים האחרונים של העגינה ידנית, אבל צוות קרקע היה בדעה שהמערכת הממוחשבת פעלה כראוי והסיבה לכישלון הייתה שצוות החללית לא הצליח להכניס למערכת זו נתונים נכונים. לאחר העגינה הם עברו לתחנת החלל בה כבר שהו באותה העת לאוניד פופוב וואלרי ריומין. במשך מספר ימים ביצע הצוות מספר ניסויים בתחומים שונים.
לוס אנג'לס צ'רג'רס
אצטדיון קוואלקום אף אירח את סופרבול 22, 32 ו־37 אליהם לא השכילה להעפיל קבוצת העיר המארחת.
וילהלם מרשל
תחילת דרכו
מרשל נולד ב-30 בספטמבר 1886 באאוגסבורג שבקיסרות הגרמנית. ב-1906 התגייס לצי הקיסרי הגרמני כצוער, ולאחר שהשלים את הכשרתו עבר לשרת בסיירת "לוריין". ב-30 בספטמבר 1909 הוא הועלה לדרגת לויטננט צור זה, וכעבור שלוש שנים נוספות לדרגת אובר-לויטננט. ב-30 במרץ 1912 הוצב על ספינת הסיור "היינה", וב-20 בנובמבר של אותה שנה לספינה "שחף". לאחר פרוץ מלחמת העולם הראשונה הוצב באניית הקרב "נסיך הכתר". בתחילת 1916 הועבר לכוח הצוללות ועבר הכשרה כמפקד צוללת. כדי לצבור ניסיון, פיקד מרשל במהלך יולי של אותה שנה על הטרפדת "T 37". לאחר מכן נכנס לבית הספר לצוללות אותו סיים ב-26 בנובמבר של אותה שנה. לאחר מכן הוא מונה למפקד הצוללות "UC-7" ו-"UB 105", ועד סוף המלחמה הטביע 40 ספינות בסך כולל של 117,910 טון. ב-4 ביולי 1918 הוא עוטר ב"פור לה מריט" על הצלחתו.
עם סיום המלחמה ופיזורו של הצי הקיסרי, הצטרף מרשל לרייכסמרינה, וב-1 באוגוסט 1925 הועלה לדרגת קורבטנקפיטן. ב-8 בספטמבר 1929 הוא מונה לקצין הראשון באנייה "שלזוויג הולשטיין", וב-25 בפברואר 1930 הועבר למלא את אותו תפקיד על ה"הנובר". ב-1 באוקטובר של אותה שנה הועלה לדרגת פריגטנקפיטן, וב-26 בספטמבר 1931 הועבר למטה בסיס הצי הים הבלטי. ב-1 באוקטובר 1932 הועלה לדרגת קפיטן צור זה, וב-25 בספטמבר 1934 מונה למפקד אוניית הקו "הסן". ב-12 בנובמבר של אותה שנה הועבר לפקד על אניית המערכה זוטא "אדמירל שר". ב-22 בספטמבר 1936 מונה לראש מחלקת המבצעים ב-OKM - הפיקוד העליון של הקריגסמרינה. ב-1 באוקטובר של אותה שנה הועלה לדרגת קונטר אדמירל. ב-8 באוקטובר 1937, במהלך מלחמת האזרחים הספרדית, הוא מונה למפקד כוחות צי מול חופי ספרד. ב-1 בנובמבר 1938 הועלה לדרגת ויצה-אדמירל, וב-29 באוקטובר 1939 מונה למפקד הצי (Flottenchef) - התפקיד השלישי במעלתו בצי הגרמני, המקביל למפקד צי הבית (Home Fleet) בצי הבריטי. ב-1 בדצמבר של אותה שנה, קודם לדרגת אדמירל.
שגרירות הרפובליקה של קונגו בישראל
רקע
הרפובליקה של קונגו וישראל קיימו יחסים מעת הקמת הרפובליקה של קונגו ב-1960, ובאוגוסט 1960 ערך נשיא קונגו פולבר יולו ביקור רשמי בישראל.
אוליבר הביסייד
קורות חיים
בשנת 1891 החברה המלכותית הבריטית הכירה בפועלו של הביסייד בנושא התיאור המתמטי לתופעות אלקטרומגנטיות והעניקה לו תואר "עמית החברה המלכותית". בשנת 1905 הוענק להביסייד תואר דוקטור של כבוד מאוניברסיטת גטינגן.
פשאוור
באזור שבו יושבת כיום פשאוור הייתה קיימת בעת העתיקה התיישבות חשובה בשם פושפפורה שנוסדה על ידי אימפריית קושאן. פשאוור הוקמה על ידי השליט המוגולי אכבר הגדול במאה ה-16 ואז קיבלה את שמה הנוכחי. במשך חלק גדול מההיסטוריה שלה, הייתה העיר אחת מנקודות המסחר העיקריות שעל דרך המשי והייתה צומת מרכזי בחילוף תרבויות בין דרום אסיה, מרכז אסיה והמזרח התיכון. מיקומה בקצה מעבר ח'ייבר, בסמוך לגבול האפגני הפך אותה בסוף המאה ה-20 לבירה הכלכלית, המסחרית, הפוליטית והתרבותית של הפתאנים בפקיסטן. בעשור הראשון של המאה ה-21 הפכו פשאוור והאזור שסביב לה לאזור שאינו יציב מבחינה שלטונית. אירעו בה התקפות של מורדים שכללו גם פיצוצים ורציחות על רקע פוליטי ודתי והתקפות של כוחות מוסלמיים הקשורים לתנועות הטליבאן ואל-קאעידה על שיירות וכוחות אמריקאים שנעו בנתיבי אספקה לאפגניסטן.
אזור פשאוור רבתי, שבו כשלושה מיליון תושבים, מוגדר כ"מחוז פשאוור" והממשל המקומי בו כולל 25 מועצות.
היסטוריה
בתקופה כלשהי באלף הראשון לספירה, החלה להופיע באזור הקבוצה האתנית המרכיבה היום את מירב אוכלוסיית פשאוור - הפתאנים. הם הגיעו מהרי סולאימן שבדרום מערב פקיסטן. עוד לפני תום האלף הראשון הגיעו לאזור ערבים ועמים טורקיים מוסלמים. הפתאנים החלו להתאסלם בסמוך לסוף האלף הראשון לספירה בעקבות התפשטותה של האימפריה הערבית מחוראסאן (אפגניסטן הקדומה). מייסד האימפריה המוגולית, באבור, הקים במקומה הנוכחי של העיר מבצר ונכדו, אכבר קרא ב-1530 לעיר בשמה הנוכחי. הוא חיזק את ביצורי העיר ובאותן שנים היא התפתחה בצורה משמעותית כשהגיעו אליה אנשי ממשל, חיילים, סוחרים, אנשי מדע, מורים ותאולוגים מוסלמיים שהגיעו לסולטנות דלהי ומצאו את מקומם בפשאוור.
דמוגרפיה
האוכלוסייה בפשאוור מתחלקת לאוכלוסיית העירונית, שעמדה ב-1998 על 982,816 נפש (48.68%) ולאוכלוסיית הפרברים והכפרים שמסביב לעיר שעמדה ב-1998 על 1,036,000 נפש (51.32%). קצב גידול האוכלוסין היה אז 3.29% בשנה ולפי התפתחות קצב הגידול באוכלוסייה, העומד נכון ל-2009 על 3.56% גידול לשנה, מוערכת אוכלוסיית העיר ב-2009 ב-1,390,874 נפש.
אלי פישר
משפחתו
ד"ר פישר היה נשוי לדבורה לבית ביטקובר, בוגרת מדעי הרוח מהאוניברסיטה העברית בירושלים וכימיה ומיקרוביולוגיה מאוניברסיטת קליפורניה בסן פרנסיסקו, שהייתה שותפתו ביסוד ובניהול מפעלי "ד"ר פישר" (נפטרה בשנת 2006).
נבחרת ישראל בהתעמלות אמנותית
2006
באליפות אירופה, שנערכה במוסקבה בספטמבר 2006, סיימה הנבחרת במקום שמיני בתחרות קרב רב בתוצאה של 28.450 נק', במקום חמישי בתרגיל חישוקים ואלות בתוצאה של 15.025 נק' ושביעי בתרגיל הסרטים בתוצאה של 13.925 נק'.
פנג'אב
פוליטיקה
כבכל מדינות הודו, גם המערכת הפוליטית בפנג'אב היא מערכת דמוקרטית-פרלמנטרית שבראשה מושל בעל תפקיד טקסי הממונה על ידי נשיא הודו לפי החלטת ממשלת הודו. הפרלמנט של פנג'אב, ששמו "האספה המחוקקת של פנג'אב" (בבנגלית ਪੰਜਾਬ ਵਿਧਾਨ ਸਭਾ), כולל 117 חברים שכל אחד מהם הוא נציגו של מחוז בחירה מסוים. חברי הבית נבחרים בבחירות כלליות המתקיימות מדי חמש שנים לכל היותר. הפרלמנט בוחר את הממשלה, שלעיתים היא ממשלה קואליציונית. הממשלה המכהנת כיום הורכבה בשנת 2012, והיא ממשלת רוב קואליציונית של מפלגת הקהלסה העליונה ומפלגת העם ההודית. בית המשפט העליון של פנג'אב הוא גם בית המשפט העליון של מדינת הריאנה ושל בירתן המשותפת, ונכון למרץ 2015, מכהנים בו 55 שופטים.
תחבורה
אמצעי התחבורה הציבורית העיקריים במדינה הם אוטובוסים, אוטו-ריקשות (שהן ריקשות ממונעות) ורכבות, ויש בה מסילה בינלאומית לפקיסטן. כל הערים בפנג'אב מחוברות ברשת של כבישים עם שני נתיבים בכל כיוון, וכמעט כל הערים הגדולות מחוברות גם לרשת מסילות הברזל. כמו כן, יש בפנג'אב שישה שדות תעופה אזרחיים, שניים מהם בינלאומיים.
נבחרת ישראל בהתעמלות אמנותית
אלופת אירופה בתחרות קרב-רב
באליפות אירופה, שנערכה בקייב, אוקראינה בנובמבר 2020, זכתה נבחרת ישראל בשלוש מדליות, זהב, כסף וכסף. מדליית זהב בתחרות קרב-רב, לראשונה בתולדותיה, מדליית כסף בתרגיל עם חמישה כדורים ומדליית כסף במקצה המדיני שהוא שיכלול של ציוני הנבחרת עם ציוני מתעמלות הג'וניור. הנבחרת כללה את: אופיר דיין, קארין וקסמן, שי בן רובי, יאנה קרמרנקו ויוליאנה טלגין.
אלופת אירופה בקרב רב
אליפות אירופה שנערכה בתל אביב ביוני זכתה הנבחרת בשתי מדליותת, זהב וכסף. מדליית זהב בתחרות הקרב רב בתוצאה של 69.950 נקודות (36.950 נק', 33.000 נק'), לפני איטליה (69.650 נק') ואזרבייג'ן (65.400 נק') ומדליית כסף בתרגיל החישוקים בתוצאה של 36.450 נק', אחרי איטליה (36.650 נק') ולפני אזרבייג'ן (34.750 נק'). נוסף לכך, הנבחרת סיימה במקום רביעי בתרגיל 3 סרטים ו-2 כדורים בתוצאה של 31.100 נק'.
מלחמת הרובוטים
סרט
סטיבן ספילברג הוצהר בעבר כמי שצפוי לביים סרט המבוסס על הספר ודרו גודארד היה אמור לכתוב את התסריט, כשספילברג אף שכר את גאי הנדריקס דיאס כדי לעבור על יצירת הטון הוויזואלי לסרט ויצירת האלמנטים הרובוטיים. בנובמבר 2012 דווח כי כריס המסוורת' היה אמור להיות מלוהק לתפקיד הראשי, כך גם דווח באשר לליהוקם של אן האת'וויי ובן וישו.
משה אמת ותורתו אמת
מקור
מקור המילים הוא באגדות רבה בר בר חנה במסכת בבא בתרא: רבה בר בר חנה סיפר על ערבי שהתלווה אליו במדבר והציע לו לראות את עדת קורח הבלועים בקרקע. הוא ראה שני בקעים באדמה, וכשהקשיב שמע מתוכם קול שאומר "משה ותורתו אמת". הערבי הסביר לו שעדת קורח מתגלגלים שם פעם בשלושים יום ואומרים כך.
מנהגים
ב-2013 דווח על ילדים שנפצעו כתוצאה מהנפתם ב"משה אמת".
דארן סוטו
ביוגרפיה
בבחירות 2016 התמודד סוטו אל הקונגרס של ארצות הברית. סוטו זכה במועמדות המפלגה הדמוקרטית לייצוג מחוז הקונגרס התשיעי של פלורידה בבית הנבחרים של ארצות הברית במקומו של אלן גרייסון, שפרש כדי להתמודד לסנאט של ארצות הברית. סוטו גרף 36% מהקולות בבחירות מקדימות שבהן היו ארבעה מתמודדים. בבחירות הכלליות ניצח סוטו את המועמד הרפובליקני ויין ליבניצקי עם 57% מהקולות, והושבע לתפקידו ב-3 בינואר 2017.
פיגוע האוטובוס באזור
הנצחה
במלאת 3 שנים לפיגוע הדריסה, נערך טקס הנחת אבן פינה, בכניסה לאזור, בחזית חורשת הנופלים, לאנדרטה לזכר הנספים. בטקס נכחו, אנשי ציבור, בני משפחה ואזרחים. בתוכם אמנון זך ראש מועצת אזור, מוטי ששון ראש עיריית חולון, רוני מהצרי ראש עיריית אשקלון, ומוטי מלכה ראש עיריית קריית מלאכי. האנדרטה תוכננה על ידי הפסלת מירי פסוב, ומיקומה נקבע כמוצא של פשרה בוויכוח בין "עמותת חללי הפיגוע באזור" אשר דרשה להקים את האנדרטה במקום הפיגוע, לבין החברה הלאומית לדרכים בישראל ומשרד התחבורה אשר התנגדו לכך. האזכרה השנתית לחללי הפיגוע, מתקיימת באתר ההנצחה.
משה סיני
לאחר הפרישה
במאי 2010 חזר סיני לאימון קבוצות, וחתם במכבי הרצליה מהליגה הלאומית לעונה אחת - עונת 2009/2010. בסיום העונה התפטר סיני מתפקידו.
בינואר 2012 מונה למאמן מכבי פתח תקווה במקום אייל לחמן שהתפטר מתפקידו, ובסיום עונת 2011/2012 ירד סיני עם הקבוצה לליגה הלאומית. בעונה שלאחר מכן הוביל את מכבי פתח תקווה בחזרה לליגת העל, לאחר שסיימה את עונת 2012/2013 במקום הראשון בליגה הלאומית. בפתיחת עונת 2013/2014 השיגה הקבוצה ניצחון אחד בלבד בעשרת המחזורים הראשונים, וב-24 בנובמבר 2013 פוטר סיני מתפקידו.
ארנאלדו מוויאנובה
ספרים בשפה הקטלאנית ולנסיאנית
שנשמרו: (ההצהרה מברצלונה) - הכרזה על הטענה הנבואית-אפוקליפטית שהקריא אנלדו בארמן המלך בפני המלך חיימה השני ואספת נכבדים. על בסיס טקסטים מהתנ"ך (דניאל י"ב, י"א), מהברית החדשה (מעשי השליחים א, ז) והתגלויות מיוחדות (המיוחסות לקירילוס האלכסנדרוני, Insurgent gentes, המיוחסת ליואכים מפיורה או להילדגרד מבינגן וכו') בספר טען ארנלדו שחשוב ומועיל הוא לדעת את זמני ההגעה הקרוב של האנטיכריסט. הפרק המוקדש ל"נזירים המזויפים" הוא תרגום מ"ההצהרה מליידן" (Confessio Ilerdensis).
דרור מרמור
חיים אישיים
דרור למד בישיבת הר עציון. נשוי ליעל מרמור, רשמת בכירה בבית משפט השלום ובתו של מנחם דומב. הם הורים לחמישה ילדים ומתגוררים בפתח תקווה.
שבעת המינים
מתוך פסוק זה נתקבעה קבוצה טקסית של שבעה צמחים מספקי מזון: חיטה, שעורה, גפן, תאנה, רימון וזית. הצמח השביעי נקבע כתמר, בפרשנות על המילה "דבש", כיוון שמפרי התמר הפיקו סילאן (דבש תמרים).
המסורת היהודית מייחסת חשיבות מיוחדת לשבעת המינים, ובפרט קיימים פרטים הלכתיים מסוימים הקשורים בהם. שבעת המינים משמשים גם במנהגים הקשורים בארץ ישראל כמו תליית שבעת המינים בסוכה, ואכילת שבעת המינים בסעודת ט"ו בשבט. מנהג זה אומץ בידי התנועה הציונית.
שבעת המינים במקורות
התנ"ך ממשיל במקומות שונים את עם ישראל לרבים מהמינים הללו:
אורי זליגסון
ביוגרפיה
ב-1979 ארגן את הכינוס של הפדרציה הבינלאומית להמופיליה שנערך בתל אביב, ב-1995 כיהן כנשיא הכינוס הבינלאומי לתרומבוזיס והמוסטזיס שנערך בירושלים בהשתתפות 3,500 מדענים. היה מייסד שותף של הארגון האירופאי להמטולוגיה ב-1993. שימש כחבר במערכת כתבי העת המדעיים Thrombosis Research, Thrombosis and Haemostasis, Blood Coagulation & Fibrinolysis ו-Journal of Thrombosis and Hemostasis.
מחקריו
מחקריו של אורי זליגסון עוסקים במחלות דמם וקרישיות יתר תורשתיות. הוא גילה שארבע מחלות דם גנטיות שכיחות במיוחד ביהודים בני עדות שונות, ובעזרת המוטציות הגורמות להן, מצא קשרים גנטיים בין יהודים בני עדות שונות.
החסר התורשתי בגורם הקרישה 7
זליגסון היה מראשוני החוקרים שטיהרו את גורם הקרישה 7 וגילה מסלול חדש לשפעולו בראשית תהליך קרישת הדם. גילוי נוסף הוא שתרכיזי פלזמה משופעלים שנועדו לעצירת דמם בחולי המופיליה שפיתחו נוגדנים לפקטור 7, הם עתירים בפקטור 7 משופעל. החברה הדנית נובו נורדיסק פיתחה בעקבות זאת תרכיז רקומביננטי (מהונדס גנטית) של פקטור 7 משופעל (Novoseven) שיעיל בחולי המופיליה שפיתחו נוגדנים ובטיפול באנשים הסובלים מדימום מחמת פציעה. הוא אף מצא שמחסור בפקטור 7 המתבטא בנטייה לדמם מצוי בכ-5% מיהודים ממוצא מרוקאי ואיראני. ניתוח מבנה ה-DNA גילה אב קדמון משותף למחלה בקרב שתי העדות האלה.
נמל התעופה הבין-לאומי הונג קונג
נמל התעופה הבין־לאומי של הונג קונג (באנגלית: Hong Kong International Airport, סינית: 赤鱲角機場) הוא נמל התעופה המרכזי בהונג קונג. הנמל ידוע גם בשם צ'ק לאפ קוק (Chek Lap Kok) או בשם לנטאו כשם האיים שעליהם נמצא השדה. שדה התעופה בנוי על כ־12.48 קמ"ר וחלק ניכר משטחו של השדה היה בעבר מכוסה בים ויובש לצורך בנייתו.
ארמון מרדקה
היסטוריה
בניית הארמון הסתיימה בשנת 1879 בתקופת כהונתו של המושל הכללי יוהאן וילהלם ואן לנסברגה. הארמון החדש קיבל את השם הרשמי פליס ואן דה גוברנור גנראאל ("ארמון המושל הכללי"), מקום מגוריו הרשמי של המושל הכללי של הודו המזרחית ההולנדית ומשפחתו.
רדינג (הממלכה המאוחדת)
היסטוריה
הנרי הראשון מלך אנגליה בנה בשנת 1121 את מנזר רדינג, ולאחר מותו נקבר בתחומי המנזר. ייסוד המנזר הביא לתושבי רדינג פרנסה ושגשוג עקב העלייה לרגל למקום הדתי.
מונטגומרי ברנז
חלק ב'
כאשר כולם מתאספים בחדרו של ברנז שנייה לפי שהומר הורג אותו, מתעורר ברנז להכרה, ומסביר לתושבי עיר שהומר הוא לא זה שירה בו. מי שירה בו, למרבה ההפתעה, הייתה מגי סימפסון. כאשר ברנז ראה אותה במגרש החניה, הוא ניגש למכוניתם של הסימפסונים (שלא היו בתוכה), וראה שלמגי יש סוכרייה על מקל. אחרי קרב קשה, מצליח ברנז לחטוף למגי את הסוכרייה, אבל האקדח שלו נשמט מכיסו לידיה של מגי. מגי לוחצת על ההדק לכיוון חזהו של מר ברנז ויורה בו. בבית החולים, ברנז מבקש לאסור את מגי, אבל השוטר ויגם לא מאפשר זאת. למרבה האירוניה, מגי הייתה היחידה בעיר שברנז לא גרם לה עוול, ושלא הייתה לה סיבה למעשה.
ג'נטריפיקציה
גֶ'נְטְרִיפִיקַצְיָה (מאנגלית: Gentrification; לפי האקדמיה ללשון העברית, בעברית: עִילוּת) היא תהליך עירוני-חברתי בורגני מתוכנן או בלתי מתוכנן של מעבר אוכלוסייה מהמעמד הבינוני והגבוה לשכונות חלשות - לרוב במרכזי ערים, תוך שינוי מתמשך של אופי השכונה ודחיקת האוכלוסייה המקורית. פעמים רבות מלווה בתהליך של התחדשות עירונית של פני הרחובות, שיפוץ בתים ותחלופה של העסקים באזור. תהליכי ג'נטריפיקציה מתרחשים בעשורים האחרונים בחלק גדול מהמרכזים העירוניים בישראל ובעולם.
יאן מיקארדו
קורות חיים
בתום לימודיו עבר להתגורר בסטפני, למד ניהול מדעי ועסק בייעוץ. במהלך מלחמת העולם השנייה עבד כיועץ לייעול העבודה במפעלים לייצור תחמושת וכלי טיס. בתום המלחמה עבר להתגורר ברדינג ונבחר למועמד המחוז מטעם מפלגת הלייבור בבחירות שנערכו בשנת 1945 לבית הנבחרים הבריטי, כשהוא גובר על ג'יימס קלאהן. מטעם מחוז זה כיהן עד 1959, עת הפסיד למועמד מטעם המפלגה השמרנית. בשנת 1969 התמודד במחוז בחירה אחר וחזר לכהן בבית הנבחרים, בו ישב עד פרישתו בשנת 1987.
Don't Stop 'Til You Get Enough
Don't Stop 'Til You Get Enough הוא שיר של הזמר והיוצר מייקל ג'קסון שיצא בחודש יולי 1979. השיר היה הסינגל הראשון שיצא מהאלבום "Off the Wall", שיצא לאור חודש לאחר מכן. את השיר והאלבום כולו הפיק המוזיקאי קווינסי ג'ונס. השיר, שאורכו מעל ל-6 דקות, הוא בסגנון הדיסקו עם השפעות של סגנון הפאנק והיה השיר הראשון שהוציא ג'קסון שבו הייתה לו שליטה מלאה על היצירה המוזיקלית.
גרנד ארמה
לה גרנד ארמה (בצרפתית: La Grande Armée - "הצבא הגדול") הוא שמו של הצבא הצרפתי תחת פיקודו של נפוליאון. בשם נעשה שימוש לראשונה כאשר נבנה כוח צבאי גדול לפלישה לבריטניה, שלא יצאה אל הפועל. הגרנד ארמה היה הצבא המתקדם והחדשני ביותר באירופה בתחילת המאה ה-19 ונודע באיכות קציניו ובמורל הגבוה של החיילים. בשיאו, ערב הפלישה לרוסיה ב־1812, מנה הצבא קרוב ל־600 אלף חיילים, מעל מחציתם צרפתים, והיתר ממדינות חסות או בנות ברית של צרפת, בעיקר פולנים, גרמנים ואיטלקים.
תור (עוף)
מוצאם של מרבית המינים באפריקה, חלקם נפוצים אף באזורים הטרופיים של דרום אסיה. התורים הם עופות סתגלתניים, המצליחים לשרוד ולהתרבות במגוון אזורי מחיה.
אזכורים בתנ"ך
במקרא ובהלכה קיימת הבחנה חדה בין תורים ובין יונים. לא נאמר במקורות מה הם המאפיינים לכל סוג. החוקרים נותנים כמה השערות 1. ברק בנוצות (הצוואר)-רק ליונים. 2. היונים בלבד שותות מים בשאיבה רציפה שלא כשאר העופות 3. התור צר יותר ומעודן 4. קולו של התור כשמו ("תור תור", ולא "הום הום" כקולן של היונים) 5. התור אינו יציב בארץ. כמשתמע מהפסוקים הנ"ל.
אסי דיין
אסף (אסי) דיין (23 בנובמבר 1945, י"ח בכסלו ה'תש"ו – 1 במאי 2014, א' באייר ה'תשע"ד) היה במאי קולנוע, תסריטאי, מפיק, שחקן, סופר, משורר, פזמונאי, צייר, עיתונאי ופובליציסט ישראלי.
העשור הראשון של המאה ה-21
במשך השנים המשיך דיין לשחק בתפקידים רבים בסרטים (ביניהם "מאחורי הסורגים", "ההסדר", "מדורת השבט"), סדרות ותוכניות טלוויזיה (ביניהן "בנות בראון", "בטיפול" ו"קרוב לוודאי"). בסרט הטלוויזיה "שתיקת הצופרים", שעסק במלחמת יום הכיפורים, גילם אסי דיין את דמותו של אביו, משה דיין.
העשור השני של המאה ה-21
בשנת 2012 יצא לאור ספר שיריו השלישי "...אבל אהבה!", בהוצאת אבן חושן.
בשנת 2018 יצא לאור בהוצאת אבן חושן הספר "משורר לשעבר מנסה לשחזר" - פואמה שכתב דיין והובאה לדפוס בידי יורם כסלו.
משימה בלתי אפשרית: אומת הנוכלים
משימה בלתי אפשרית: אומת הנוכלים (באנגלית: Mission: Impossible - Rogue Nation) הוא סרט פעולה וריגול אמריקאי משנת 2015 והסרט החמישי בסדרת סרטי הקולנוע משימה בלתי אפשרית שמתבססים על סדרת הטלוויזיה באותו שם. את הסרט ביים וכתב כריסטופר מק'קווארי על פי תסריט של דרו פירס ובתפקיד הראשי מככב טום קרוז שגם מפיק, לצדו של ג'יי ג'יי אברהמס.
צילומי הסרט החלו באוגוסט 2014 בווינה, אוסטריה והוא עלה לאקרנים בישראל ב-30 ביולי 2015 ובצפון אמריקה ב-31 ביולי 2015. הסרט הכניס בקופות 682,142,377 מיליון דולר.
סרט המשך
בנובמבר 2015 נודע שכריסטופר מק'וויירי נבחן על ידי פרמאונט כמי שצפוי לביים את סרט ההמשך "משימה בלתי אפשרית 6", כאשר טום קרוז ורבקה פרגוסון צפויים לשוב לגלם את דמויותיהם. אליהם צורף גם הנרי קאוויל. צילומי הסרט יצאו לדרך ב-8 באפריל 2017.
חמאם אל-מליח
היסטוריה
ב-19 במרץ 2002, תקפו שני מחבלים צוות טירונים מיחידת מגלן, אשר באותה עת החל את האימון המתקדם, בשעה שתירגל לינה בשטח. ממכת האש הראשונה נהרג מפקד הצוות,, ונפצעו מספר חיילים. לוחמי הצוות שהקיצו משנתם הרגו את אחד המחבלים. מפקד האימון המתקדם בבסיס הטירונים של הצנחנים, רס"ן גיא חזות שהגיע עם כוחות הכוננות ניהל את הקרב במהלכו נהרג המחבל הנוסף.
מאפייני המעיינות
מקורם של המים החמים הוא ממי תהום הזורמים באקוויפר ומגיעים לעומק רב מתחת לפני הקרקע. בעומק כדור הארץ שכבת הסלע חמה יותר. המים שבאים במגע עם הסלע החם מתחממים, וכאשר הם פורצים אל פני השטח, הם יוצרים מעיינות חמים. בדרך כלל המעיינות החמים עשירים במינרלים שונים.
ג'ורג' פורמן
"רעם בג'ונגל" ("Rumble in the Jungle")
הקרב נערך לבסוף ב-27 באוקטובר 1974, באצטדיון 20 במאי בקינשאסה. עם תחילת הקרב החל עלי מרקד סביב פורמן, אולם פורמן התקיפו ללא לאות והצמידו לחבלים, כשהוא מכה בגופו של עלי ללא רחם. למרות ניסיונותיו, פורמן לא הצליח להנחית, ולו מכה חזקה אחת, לראשו של עלי. על אף שהוצמד לחבלים, חבלי הזירה, שהיו רפויים במידה לא אופיינית, אפשרו לעלי להישען אחורנית ולהתחמק ממכות רבות (סגנון לחימה אותו כינה עלי מאוחר יותר בשם: Rope-a-dope, מעין "ריקוד חבלים"). עלי אף הרבה לחבק את פורמן ובכך הגביל את יכולתו להכות בחוזקה ואף התיש את כוחו בניסיון להיחלץ מן החיבוק. תוך כדי ניסיונות התחמקות בהישענות על החבלים, הצליח עלי להנחית מכות אגרוף לפניו של פורמן. לאחר שפורמן שלט בקרב בסיבובים הראשונים, הוא החל להתעייף ובסיבוב השמיני כבר נטל עלי את השליטה. לקראת סופו של הסיבוב החל עלי בסדרת מהלומות לראשו של פורמן עד שהנחית מכה ישירות לסנטרו של פורמן. פורמן כשל בזירה והתמוטט. הוא הצליח לקום על רגליו, אולם השופט הפסיק את הקרב. היה זה הפסדו הראשון של פורמן כמקצוען ועלי נותר המתאגרף היחיד שהביסו במכת נוקאאוט.
פורמן כאיש עסקים
ייחודיות הטוסטרים/גרילים הנושאים את שמו היא בבישול ובצלייה של מזון באופן בריאותי הודות לאפשרות להטיית משטחי הצלייה כך שהשומן הניגר מהמזון מטפטף למגשים קטנים ייעודיים. שיטת צלייה ייחודית זו נרשמה כפטנט עולמי.
ימת אגאסי
הימה נקראה על שם לואי אגאסי משהתחוור כי נוצרה מפעילות קרחונית.
אלכוהוליסטים אנונימיים
היסטוריה
ב-1937, וילסון וסמית העריכו שעזרו ל-40 אלכוהוליסטים להפסיק לשתות, ושנתיים מאוחר יותר, עם 100 חברים, וכתב וילסון על התוכנית בספר "אלכוהוליסטים אנונימיים", ממנו אימץ הארגון את שמו. הספר, שמכונה גם "הספר הגדול" (The Big Book), מתאר תוכנית של שנים עשר הצעדים לגמילה מאלכוהול. בשנת 1941 הוגברו מכירותיו של הספר בעקבות החשיפה שקיבל במספר ראיונות רדיו ומאמרים בעיתונות.
פרץ גולדשטיין
ביוגרפיה
ב-13 באפריל 1944 צנח גולדשטיין ביוגוסלביה יחד עם יואל פלגי והיה הצעיר שבין צנחני היישוב. כעבור חודשיים חצו את הגבול להונגריה. גולדשטיין הסתתר תחילה בבודפשט, ובעקבות התייעצות עם ישראל קסטנר החליט להסגיר עצמו לגסטפו כדי שלא לפגוע ברכבת ההצלה עליה נסעו 1685 יהודים, ובתוכם הוריו של גולדשטיין. בהמשך נשלח ברכבת לגרמניה יחד עם פלגי. השניים ניסו להימלט מהרכבת, אולם רק פלגי הצליח. גולדשטיין נשלח למחנה הריכוז אורניינבורג ונספה שם ב-1 במרץ 1945.
הנצחתו
אנדרטה לזכרו הוצבה בקיבוץ מעגן ונחשפה בטקס שהסתיים באסון מעגן. לזכרו הוקם קבר ריק ומעליו מצבה בחלקת יד לצנחני היישוב בארץ שנפלו באירופה בבית הקברות הצבאי בהר הרצל בירושלים.
הלוח הערבי
השתרעות וגבולות
הלוח הערבי גובל בצפונו בטורקיה המצויה על הלוח האנטולי; בצפון-מזרח – בלוח האירואסייתי; במזרח – בלוח ההודי; בדרום-מזרח – בלוח הסומלי ובדרום – בלוח האפריקני לאורך הבקע הסורי-אפריקני.
בריג'יד ליונס תורנטון
נישואים
היא נישאה לקפטן אדוארד תורנטון ב-10 באוקטובר 1925, בדבלי, בטקס קטן של בני משפחה וחברים. בעלה חזר לשווייץ כדי להחלים משחפת ושוחרר לאחר שנרפא. הוא היה אחרי זה לעורך דין. תורנטון חזרה ללמוד באוניברסיטה הלאומית בשנת 1947 וסיימה תואר שני בבריאות הציבור. היא הייתה נלהבת מאוד מעבודתה במערכת הבריאות הציבורית באירלנד; בינתיים, בעלה התגורר בשווייץ במשך רוב חודשי החורף, שם עבד כעורך דין, והקשר ביניהם נשמר באמצעות מכתבים וביקורים שנתיים. הם קבורים זו ליד זה בבית הקברות טומור.
הומר סטיל קאמינגס
ביוגרפיה
קאמינגס היה נשוי ארבע פעמים, כאשר הפעמיים הראשונות הסתיימו בגירושין והפעמיים האחרונות הסתיימו במות האישה.
טוקסופלזמוזיס
טוקסופלזמוזיס היא מחלה הנגרמת בגלל טפיל חד תאי (פרוטוזואה) בשם טוקסופלזמה גונדי (Toxoplasma gondii).
סיכונים בהריון
המחלה עלולה לגרום לסכנה לחיי העובר, במיוחד אם האם נדבקת במהלך השליש הראשון להריונה. אם מתרחשת הדבקה במהלך 12 השבועות הראשונים להריון, והטפיל עובר לשליה, השלכותיה עלולות להיות חמורות במיוחד, עד כדי מוות תוך רחמי של העובר, הפלה טבעית, או סיבוכים אחרים לעובר וליילוד הכוללים:
בור מים
אופן אגירת המים
ד. מי הנגר הנאספים בתעלות, מועברים אל אגן השיקוע המצוי סמוך לפתח מתקן האגירה, שם שוקע הסחף הגס, והמים הנקיים ממשיכים בדרכם אל תוך הבור.
השיטות לאגירת מים בהר הנגב
באזור בורות לוץ ובסביבתם, התגלה מספר רב של בורות מים פתוחים, שנחפרו בתקופה הישראלית (תקופת הברזל ה-1 וה-2). הבורות חפורים בסלע חווארי, חרסיתי ואלוביאלי, שהוא רך ואטום ולפיכך מונע חלחול של מים, בשל כך לא היה צורך לצפות את דפנות הבור בטיח, אבל הדפנות צופו באבנים כדי למנוע את התמוטטותן. צורת הבורות עגולה או אובלית, קוטרם 10–12 מטר, עומקם הממוצע הוא 4–5 מטר ונפחם כ-200–300 מ״ק. סוג בור זה סיפק מים לכ-10 משפחות.
א. בור פעמון, תואר לעיל.
הבורות ממוקמים ברובם בחלקו התחתון או האמצעי של המדרון, חצובים בקו המפגש בין שתי שכבות: בסלע הקרטוני שבו חצובה המאגורה ושכבת סלע קשה (גיר) המשמשת כתקרה למאגורה. צורת המאגורה בדרך כלל מרובעת - מלבנית ודפנותיה מטוייחים. לעיתים נשענת תקרת הבור על עמוד תמך אחד או יותר, אם שטח הבור עולה על 50-40 מ״ר. ברוב מאגורות המדרון קיים גרם מדרגות המאפשר לרדת לתחתית. על פי רוב לסוג בורות זה שני פתחים: פתח חציבה הממוקם בדופן הבור, אליו מתנקזים מי התעלות, ופתח צר יותר בתקרת הבור, ממנו שואבים את המים. שטחי אגן הניקוז נִפְרָשִׂים על פני 10–200 דונם. בחלק מהבורות נמצא סימן אלוהות נבטי החקוק על קיר התמך. מאגורה מסוג זה נמצאת בשדה צין. למאגורה מובילות שתי תעלות, והיא חצובה בסלע קרטון מתצורת מנוחה, בתוכה נמצא גרם מדרגות היורד לבור, ויש לה שני פתחים: פתח שאיבה ופתח אחזקת הבור.
קימי שמידט
תקציר העלילה
קימי שמידט (אלי קמפר) הייתה בכיתה ח' כאשר נחטפה על ידי הכומר ריצ'רד גארי ויין (ג'ון האם). הכומר החזיק את קימי ושלוש נשים נוספות כבנות ערובה בבונקר תת-קרקעי במשך 15 שנים, ושכנע אותם שהאפוקליפסה הגיעה, השאירה אותם הניצולות היחידות של האנושות. בעונה הראשונה, הנשים ניצלות מהבונקר, ומתראיינות בתוכנית "Today" שמצולמת בניו יורק. אחרי התוכנית, קימי מחליטה שהיא לא רוצה לחזור לביתה באינדיאנה, אז היא מחליטה להתחיל חיים חדשים בניו יורק. במהלך נדידה ברחבי העיר, קימי מכירה את בעלת הדירה ליליאן קאושטופר (קרול קיין) ועוברת לשכור את דירת המרתף שלה ביחד עם טייטוס אנדרומדון (טייטוס בורג'ס). עם זאת, קימי צריכה למצוא עבודה כדי לקבל את הדירה. קימי פוגשת את ז'קלין וורהייז (ג'יין קרקובסקי), אשת איל נדל"ן במנהטן, אשר שוכרת את קימי להיות האומנת של בנה בן ה-10. היא נהיית האומנת של ילדיה של ז'קלין, מתחברת עם השותף שלה לדירה טייטוס. בסוף עונה 1, מתנהל משפט בין קימי לבין הכומר שחטף אותה ואת שאר בנות החפרפרת.
ענבר אפור
מאפיינים
מבחינה מולקולרית עשוי הענבר האפור ב-80% ממנו מ-Ambrein, תרכובת כימית שהיא סוג של כולסטרול וחומצה בנזואית.
דיונון ענק
דיונון ענק בתרבות
סיפורים על דיונון ענק היו נפוצים בין ספנים עוד מהעת העתיקה, וייתכן כי הובילו לאגדה הנורווגית על הקראקן, מפלצת ים בעלת זרועות ציד, גדולה כאי ומסוגלת לעטוף ולהטביע כל ספינה. עם זאת, חושבים כי הדיונון הענק אינו מסוגל להניף את זרועותיו מחוץ למים. משערים כי עדויות ראיה למפלצות ים אחרות כגון נחש הים הם פירוש מוטעה לצפייה בדיונון הענק.
מושיק רוט
ביוגרפיה
בשנת 2016, התגרש מאלס רוט, ובאותה שנה התארס לשירן בן שושן. ב-5 בינואר 2017 נישאו השניים, במרץ 2017 נולדה לשניים בת וביוני 2018 נולד בנם.
באוקטובר 2022 הוכרז כי ינהל את כל מתחם ההסעדה של חברת "אמדוקס" ברעננה ,המונה תשע מסעדות בשלושה מתחמים - בשרי חלבי ופופ-אפ. במסעדות יוגש אוכל אסייתי, ארוחות בוקר, דגים, אוכל איטלקי, אוכל טבעוני, בייקרי, מסעדת המבורגרים, בתי קפה ועמדת פופ-אפ, יחד עם חברת ההסעדה קרנף
פאול ליסט
הישגים בולטים
בשנות ה-20 היגר ליסט לגרמניה ובתקופת שהותו שם סיים במקום השביעי בתחרות ברלין 1926, חלק מקום שישי בתחרות ברלין 1927, סיים שלישי בתחרות מגדבורג 1927, חמישי בתחרות ברלין 1928, שלישי בתחרות פרנקפורט 1930, שמיני בתחרות סויינמונדה 1932 ורביעי בתחרות אוסטנדה 1937. בשנת 1937 ניצח ליסט בתחרות ריגה.
מכינה קדם-צבאית שחר
בשנת 2016 הוקמה שלוחה דרוזית בחורפיש. במחזור הראשון לקחו חלק כ-25 חניכים ובמחזור השני כ-50 חניכים. שלוחה זו שמה דגש רב על הקשר בין העם היהודי ומדינת ישראל לדרוזים, והכנת החניכים לשירות משמעותי בצה"ל. המכינה נסגרה בשנה החולפת.
פולמון מאיליון
פולמון מאיליון או פולמון מאתונה (ביוונית: Πολέμων ὁ Ἀθηναῖος; פרח במאה ה-2 לפנה"ס) היה פילוסוף מהאסכולה הסטואית וגאוגרף.
יודוויגה שפט
ידוויגה שפט ובני משפחתה, אביה, אדם סוכודולסקי ואימה, סטניסלבה סוכודולסקה, היו אחראים על הצלתו של מיכאל שפט (Michael Szaft), סטודנט יהודי למשפטים אשר עזב את לימודיו עם פרוץ המלחמה ונאלץ להתגורר בגטו ורשה עד לבריחתו לאחר שלקח חלק במרד גטו ורשה.